13.18 நமது கல்வி முறை பண்பில் உன்னதமானதாக இருக்கிறது. அதில் அதிகளவில் விரயங்கள் ஏற்படுகின்றன, மேலும் அது அதிக மக்கள்தொகையுள்ள வளர்ந்து வரும் நாட்டுக்கான தேவைக்கு குறைந்தளவே பொருந்தக் கூடியதாக இருக்கிறது. ஆங்கிலேய ஆட்சியின் வழி வந்த அது சுதந்திரப் போராட்டங்களின் போது தீவிரமாக விமர்சிக்கப்பட்டது. ஆனால் இன்னும், அதில் எந்த கட்டமைப்பு மாற்றங்களும் செய்யப்படவில்லை. அது பின்தங்கிய வகுப்பினரின் தேவைக்கு குறைவாகவே பொருந்துவதாக இருந்த போதும் அவர்களுக்கு வேறு விருப்பத்தேர்வும் இல்லாததால் அதிலேயே போட்டியிடுவதற்குக் கட்டாயப்படுத்தப்படுகிறார்கள். ‘கல்வி சீரமைத்தல்’ என்பது ஆணைக்குழுவின் குறிப்புகளில் உள்ளடக்கியதாக இல்லை என்பதால் நாம் அதற்கான அடித்தளத்தை அமைப்பதற்கு வலியுறுத்துகிறோம். மேலும் ஏற்கனவே இருக்கும் கட்டமைப்பினுள் தணிப்பதற்கான மதிப்பீட்டை மட்டுமே பரிந்துரை செய்கிறோம்.

13.19 பல்வேறு மாநில அரசாங்கங்கள் கல்விக் கட்டணத்தில் விலக்கு, புத்தகங்கள் மற்றும் உடைகளை இலவசமாக வழங்குதல், மதிய உணவு, சிறப்புத் தங்குமிட வசதிகள், கல்வி உதவித் தொகை மற்றும் பல போன்ற பல கல்விசார் சலுகைகளை மற்ற பின்தங்கிய வகுப்பு மாணவர்களுக்குச் செய்துவருகின்றன (அதிகாரம் IX, பத்திகள் 9.30 – 9.33). இந்தச் சலுகைகள் தொடர்ந்து அது செயல்படுவது போலவே செயல்பட்டு வருகின்றன. ஆனால் அவை போதுமானவையாக இல்லை. சரியான சூழலை உருவாக்குவதற்கான ஒருங்கிணைக்கப்பட்ட திட்டங்களை அமைப்பதற்காகவும் தீவிரமான பயன்நிறைந்த ஆய்வுகளை மேற்கொள்வதற்காகவும் கூடுதல் நிதிக்கான ஏற்பாடுகள் ஏதும் இல்லை, அது மிகவும் தேவையானதாக இருக்கிறது.

13.20 பெரும்பாலான பின்தங்கிய வகுப்பு மாணவர்கள் ஒழுங்காக பள்ளிக்கு வராதவர்களாகவும் அலட்சிய மனோபாவம் உடையவர்களாகவும் இருப்பார்கள் என்பது அறிந்ததே. மேலும் அவர்கள் பாதியில் நின்று விடும் விகிதமும் மிகவும் அதிகமாக இருக்கிறது. இதற்கு இரண்டு முக்கிய காரணங்கள் இருக்கின்றன. அதில் முதலாவதாக அந்தக் குழந்தைகள் சமூக மற்றும் கலாச்சார இயலாமையின் உச்ச நிலை கொண்ட சூழலில் வளர்கிறார்கள். மேலும் அதனைத் தொடர்ந்து பள்ளிக்குச் செல்வதற்கான சரியான மனவூக்கமும் பொதுவாக அவர்களுக்கு குறைவாகவே கிடைக்கும். இரண்டாவதாக பெரும்பாலான அந்தக் குழந்தைகள் மிகவும் ஏழ்மையான வீடுகளில் இருந்து வருகிறார்கள். அதனால் அவர்களது பெற்றோர்கள் அவர்களை மிகவும் சிறிய வயதில் இருந்தே சிறு சிறு வேலைகளைச் செய்யச் சொல்லிக் கட்டாயப்படுத்துகிறார்கள்.

13.21 கலாச்சாரச் சூழலை மேம்படுத்துதல் என்பது மிகவும் மெதுவான செயல்பாடாக இருக்கிறது. இந்தக் குழந்தைகள் மேம்பட்ட சூழலுக்கு செயற்கையாக மாற்றுவது என்பது நாட்டின் தற்போதைய வளங்களைக் கருத்தில் கொண்டு பார்க்கும் போது இயலாததாக இருக்கிறது. இதன் அடிப்படையில் இந்த பிரச்சினை பின்வரும் இரண்டு முன்வைப்புகள் சார்ந்து வரம்புக்குட்பட்ட மற்றும் தேர்ந்தெடுத்த அடிப்படையில் கையாளப்படலாம் என பரிந்துரைக்கப்படுகிறது.

13.22 முதலில் வயது வந்தோர் கல்விக்கான ஆழ்ந்த மற்றும் காவலரையறைக்குட்பட்ட செயல்திட்டம் ஒ.பி.சி. மக்கள் மிகவும் அதிகமாக இருக்கும் தேர்ந்தெடுக்கப்பட்ட பகுதிகளில் அறிமுகப்படுத்தப்பட வேண்டும். சரியாக ஊக்கப்படுத்தப்பட்ட பெற்றோர் மட்டுமே அவர்களது குழந்தைகளைப் படிக்க வைப்பதற்கு தீவிர ஆர்வம் காட்டுவார்கள் என்பதால் இது அடிப்படை மனவூக்கம் சார்ந்த அணுகுமுறை ஆகும். இரண்டாவது தீவிரமாக படிப்பதற்கான சூழலை வழங்குவதற்காக அந்தப் பகுதிகளில் பின்தங்கிய வகுப்பு மாணவர்களுக்கான தங்குமிடப் பள்ளிகளை அமைக்க வேண்டும். அங்கு தங்குதல் உணவு உள்ளிட்ட அனைத்து வசதிகளும் ஏழ்மை நிலையில் உள்ள மற்றும் பின்தங்கிய நிலையில் உள்ள மாணவர்களை ஈர்ப்பதற்காக இலவசமாக வழங்கப்பட வேண்டும். மேற்கண்ட வசதிகளுடன் கூடிய ஒ.பி.சி. மாணவர்களுக்கான தனி அரசுத் தங்குமிடத்தை ஏற்பாடு செய்வது சரியான நோக்கத்தின் அடுத்தப் படிநிலை ஆகும்.

13.23 இந்த இரண்டு முன்வைப்புகளும் வரம்புக்குட்பட்ட அளவு மற்றும் தேர்ந்தெடுக்கப்பட்ட அடிப்படையில் முதலில் ஆரம்பிக்கப்பட வேண்டும். ஆனால் இந்த நடவடிக்கைகளின் நன்மைகள் வளங்கள் அனுமதிப்பதைப் பொறுத்து மிகவும் துரிதமாக விரிவாக்கப்பட வேண்டும். வயது வந்தோர் கல்வி செயல்திட்டம் மற்றும் தங்குமிடப் பள்ளிகள் ஆகியவற்றை தேர்ந்தெடுத்த அடிப்படையில் ஆரம்பிப்பது முழுமையான சமூகத்தையும் வளர்ச்சிப்புள்ளிகளாக அமையும். மேலும் அதன் கூடுதல் விளைவாக கணிசமான அளவில் மதிப்புமிக்கவர்களாவும் உருவாக்கும். அதே சமயம் பல்வேறு மாநிலங்கள் பின்தங்கிய வகுப்பு மாணவர்களுக்கு பல தனித்த சலுகைகளை விரிவாக்கி இருக்கின்றன. ஒ.பி.சி. மாணவர்களுக்க்கான கல்விச் சூழலை மேம்படுத்துவதின் தர அடிப்படையிலான மேம்பாட்டுக்கான விரிவான திட்டத்தினுள் இந்த வசதிகளை ஒன்றிணைப்பதற்கு சில தீவிர முயற்சிகள் மேற்கொள்ளப்பட்டுவருகின்றன.

13.24 எப்படி இருப்பினும் கல்வி என்பது மாற்றத்திற்குச் சிறந்த ஊக்கம் அளிப்பதாக இருக்கிறது. மேலும் பின்தங்கிய வகுப்புகளுக்கு கல்வி என்பது அவர்களது சுய கெளரவம் உயர்வதற்கு மற்றும் சமுதாய நிலை மேம்படுவதற்கு நிச்சயமான வழியாக இருக்கிறது. ஒ.பி.சி.க்கள் நமது கல்வி அமைப்பில் அதிகமான விரய விகிதத்தை வழங்க முடியாது என்ற போதும் அவர்களது கல்வி பெருமளவில் தொழில்கல்விப் பயிற்சி சார்ந்ததாக இருக்க வேண்டியது மிகவும் முக்கியமானதாகும். எப்படி இருப்பினும் அரசுப்பணிகளில் ஒதுக்கீடு என்பது கல்வி கற்ற பின்தங்கிய வகுப்புகளின் மிகவும் சிறிய சதவீதத்தை மட்டுமே உட்கிரகிக்கக் கூடியதாக இருக்கும். அதனால் மீதமுள்ளவர்கள் பல ஆண்டுகள் அவர்கள் கல்வியில் செலவிட்டதைத் திரும்ப எடுப்பதற்கான தொழில் திறன்கள் பெற்றவர்களாக இருக்க வேண்டும்.

13.25 மேற்கண்ட அனைத்து வசதிகளும் ஒ.பி.சி. மாணவர்களுக்கு வழங்கப்பட்டாலும் கூட அவர்கள் தொழில்நுட்ப மற்றும் தொழில்சார் கல்வி நிறுவனங்களில் நுழைவதில் மற்றவர்களுடன் சமமாகப் போட்டியிட இயலாது என்பது வெளிப்படையான ஒன்றாகும். இதன் அடிப்படையில் மத்திய அரசாங்கம் மற்றும் மாநில அரசாங்கம் ஆகியவற்றால் நடத்தப்படும் அனைத்து அறிவியல், தொழில்நுட்ப, தொழில்சார் கல்வி நிறுவனங்களில் ஒ.பி.சி. மாணவர்களுக்கு இடங்கள் ஒதுக்கப்பட்டிருக்க வேண்டும் என பரிந்துரைக்கப்படுகிறது. இந்த ஒதுக்கீடு அரசியலமைப்பின் சரத்து 15(4) இன் கீழ் வரவேண்டும். மேலும் ஒதுக்கீட்டின் பங்கு அரசுப்பணிகளில் இருப்பதற்கு சமமாக அதாவது 27% இருக்க வேண்டும். ஏற்கனவே ஒ.பி.சி. மாணவர்களுக்கு 27%க்கும் மேல் ஒதுக்கீடு வழங்கிவரும் மாநிலங்களில் இந்த ஒதுக்கீடு எந்த பாதிப்பையும் ஏற்படுத்தாது.

13.26 ஒதுக்கீட்டுக்கான ஏற்பாடுகளை செயல்படுத்தும் போது ஒதுக்கீட்டில் நுழைந்த நபர்கள் உயர்கல்விக்கான அனைத்து நன்மைகளையும் அடைகிறார்களா என்பதையும் உறுதிபடுத்திக் கொள்வதும் அவசியம். அந்த ஒ.பி.சி. மாணவர்கள் வறுமையான கலாச்சாரப் பின்னணியில் இருந்து வருவதால் மற்ற மாணவர்களுடன் சகஜமாக பழகமுடியாமல் தவிப்பது பொதுவாக கவனிக்கப்படும் ஒன்றாக இருக்கிறது. இதன் காரணமாக நமது தொழில்நுட்ப மற்றும் தொழில்சார் கல்வி நிறுவனங்களில் அது போன்ற மாணவர்கள் அனைவருக்கும் சிறப்புப் பயிற்சி வசதிகள் அளிப்பது மிகவும் அத்தியாவசியமானது ஆகும். சம்பந்தப்பட்ட அதிகாரிகள் ஒதுக்கப்பட்ட ஒதுக்கீடுகளில் அந்த மாணவர்கள் பல்வேறு கல்வி நிறுவனங்களில் சேர்ந்தார்களா என்பதை கவனிப்பதுடன் அவர்களது பணி நிறைவடைந்துவிடுவதில்லை என தெளிவாக உணர்தல் வேண்டும். உண்மையில் உண்மையான பணி அந்த மாணவர்களுக்கு சிறப்புப் பயிற்சி உதவிகள் வழங்கி பின்னரே ஆரம்பமாகிறது. அந்த இளைஞர்கள் சலிப்படைந்து மதிப்புக்குறைவாக உணர்வதோடு மட்டுமல்லாமல் நாட்டிலும் பொருத்தமற்ற மற்றும் தரமற்ற பொறியாளர்கள், மருத்துவர்கள் மற்றும் மற்ற தொழில் வல்லுநர்கள் உருவாகிவிடலாம்.

இட ஒதுக்கீடுகள்
ஒதுக்கீடுகளின் பங்கு மற்றும் திட்டம்
கல்விசார் சலுகைகள்
பரிந்துரைகள்